Óeðlilegt að rannsóknaskipin liggi bundin við bryggju , segir framkvæmdastjóri Síldarvinnslunnar . Gunnþór Ingvason framkvæmdastjóri Síldarvinnslunnar birtir á vef fyrirtækisins upplýsingar um það hvaða verðmæti 100 þúsund tonna loðnukvóti , sem ákveðinn hefur verið á þessari vertíð , skapi fyrir fyrirtæki , starfsfólk og ríkissjóð . Dæmið er eftirfarandi : Áætluð vinnsluverðmæti úr 100 þúsund tonnum af loðnu eru 11,6 milljarðar króna . Það eru 13 fyrirtæki í 10 sveitarfélögum í landinu sem koma að veiðum og vinnslu loðnunnar . Í landi má reikna með að starfi um 600 manns við loðnuvinnsluna . Hafa tekjur á loðnuvertíð jafnan vegið þungt í árstekjum sjómanna á loðnuskipunum og starfsmanna þeirra fyrirtækja sem annast vinnsluna . Ekki hefur verið lagt mat á margfeldisáhrif þeirra fjármuna sem starfsfólk fyrirtækjanna aflar á loðnuvertíð og samfélagsleg áhrif tekna á loðnuvertíð í loðnubæjunum hafa heldur ekki verið metin . Áætla má að skatttekjur ríkisins af 100 þúsund tonnum af loðnu nemi tæplega 2,8 milljörðum króna . Rannsóknaskip við bryggju Gunnþór minnir á að loðnan drepist eftir hrygningu og því mikilvægt að góð gögn liggi að hverju sinni á bak við ákvörðun um nýtingu hennar . Síðan segir hann : " Það hlýtur að vera óeðlilegt í ljósi þess sem að framan er sagt að hafrannsóknaskip okkar liggi bundin við bryggju . Skoða þyrfti hvort ekki mætti auka það samstarf enn frekar og nýta tækjabúnað fiskiskipanna til upplýsingaöflunar , " segir Gunnþór .